CELEX: 22018D1774
Language: lv
Date: 2017-02-03 00:00:00
Title: EEZ Apvienotās komitejas Lēmums Nr. 40/2017 (2017. gada 3. februāris), ar ko groza EEZ līguma XIII pielikumu (Transports) un 37. protokolu (kurā ir 101. pantā paredzētais saraksts) [2018/1774]

22.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 297/51
               
            
         EEZ APVIENOTĀS KOMITEJAS LĒMUMS
         Nr. 40/2017
         (2017. gada 3. februāris)
         ar ko groza EEZ līguma XIII pielikumu (Transports) un 37. protokolu (kurā ir 101. pantā paredzētais saraksts) [2018/1774]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā jāiekļauj Komisijas 2016. gada 11. aprīļa Lēmums (ES) 2016/566, ar ko izveido augsta līmeņa vadības grupu jūras digitālās pārvaldības sistēmas un pakalpojumu jautājumos un atceļ Lēmumu 2009/584/EK (1).
                  
               
                     (2)
                  
                  
                     Lai EEZ līgums sekmīgi funkcionētu, EEZ līguma 37. protokols jāgroza, lai iekļautu augsta līmeņa vadības grupu jūras digitālās pārvaldības sistēmas un pakalpojumu jautājumos, kas izveidota ar Komisijas Lēmumu (ES) 2016/566, un XIII pielikums jāgroza, lai konkretizētu procedūras apvienībai ar šo grupu.
                  
               
                     (3)
                  
                  
                     Tādēļ būtu attiecīgi jāgroza EEZ līguma XIII pielikums un 37. protokols,
                  
               IR PIEŅĒMUSI ŠO LĒMUMU.
         
            1. pants
            EEZ līguma XIII pielikuma 55.ab punkta tekstu (Komisijas Lēmums 2009/584/EK) aizstāj ar šādu:
            
               “32016 D 0566: Komisijas 2016. gada 11. aprīļa Lēmums (ES) 2016/566, ar ko izveido augsta līmeņa vadības grupu jūras digitālās pārvaldības sistēmas un pakalpojumu jautājumos un atceļ Lēmumu 2009/584/EK (OV L 96, 12.4.2016., 46. lpp.).
               Kārtība EBTA valstu dalībai saskaņā ar Līguma 101. pantu:
               Katra EBTA valsts saskaņā ar Komisijas Lēmuma (ES) 2016/566 4. pantu var iecelt personu, kas piedalās kā novērotāja sanāksmēs, ko rīko augsta līmeņa vadības grupa jūras digitālās pārvaldības sistēmas un pakalpojumu jautājumos.”
            
         
         
            2. pants
            EEZ līguma 37. protokola 34. punkta tekstu (Augsta līmeņa vadības grupa SafeSeaNet jautājumos) aizstāj ar šādu:
            
               “Augsta līmeņa vadības grupa jūras digitālās pārvaldības sistēmas un pakalpojumu jautājumos (Komisijas Lēmums (ES) 2016/566).”
            
         
         
            3. pants
            Lēmuma (ES) 2016/566 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            4. pants
            Šis lēmums stājas spēkā 2017. gada 4. februārī, ja ir iesniegti visi paziņojumi saskaņā ar EEZ līguma 103. panta 1. punktu (*1).
         
         
            5. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2017. gada 3. februārī
            
               
                  EEZ Apvienotās komitejas vārdā –
               
               
                  priekšsēdētājs
               
               Claude MAERTEN
            
         
         
            (1)  OV L 96, 12.4.2016., 46. lpp.
         
         
            (*1)  Konstitucionālās prasības nav norādītas.